/* KOM/2011/0406 v konečnom znení - 2010/0044 (COD) */ OZNÁMENIE KOMISIE EURÓPSKEMU PARLAMENTUpodľa článku 294 ods. 6 Zmluvy o fungovaní Európskej únieo pozícii Rady k prijatiu rozhodnutia Európskeho parlamentu a Rady, ktorým sa ustanovuje akčný program Európskej únie v súvislosti so značkou „Európske dedičstvo“





2010/0044 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie o pozícii Rady k prijatiu rozhodnutia Európskeho parlamentu a Rady, ktorým sa ustanovuje akčný program Európskej únie v súvislosti so značkou „Európske dedičstvo“ 1. KONTEXT Dátum predloženia návrhu Európskemu parlamentu a Rade (dokument KOM(2010) 76 v konečnom znení – 2010/0044 KOD): | 11. marca 2010. | Dátum stanoviska Výboru regiónov: | 9. júna 2010. | Dátum predloženia pozície Európskeho parlamentu, prvé čítanie: | 16. decembra 2010. | Dátum predloženia zmeneného a doplneného návrhu: | neuplatňuje sa. | Dátum prijatia pozície Rady: | 19. júla 2011. | 2. CIEľ NÁVRHU KOMISIE Všeobecnými cieľmi značky „Európske dedičstvo“ je posilniť pocit príslušnosti Európanov – najmä mladých ľudí – k Európskej únii na základe spoločných hodnôt a prvkov histórie a kultúrneho dedičstva Európy, ako aj úctu k národnej a regionálnej rozmanitosti, a zároveň zintenzívniť medzikultúrny dialóg.V záujme uvedeného bude cieľom značky zdôrazniť symbolickú hodnotu a profil pamiatok, ktoré zohrávali kľúčovú úlohu v histórii a kultúre Európy a/alebo pri budovaní Európskej únie, a prehĺbiť pochopenie Európanov, pokiaľ ide o históriu Európy a budovanie Európskej únie, ako aj ich spoločné, hoci rozmanité kultúrne dedičstvo, najmä v súvislosti s demokratickými hodnotami a ľudskými právami, ktoré sú základom procesu európskej integrácie. Očakáva sa tiež, že značka pomôže cestovnému ruchu zameranému na kultúru svojím možným hospodárskym prínosom. 3. PRIPOMIENKY K POZÍCII RADY 3.1 Všeobecné pripomienky k pozícii Rady v prvom čítaní Komisia môže plne akceptovať pozíciu Rady, ktorá je výsledkom konštruktívnych rokovaní medzi tromi inštitúciami. Pozícia je v súlade so základnými cieľmi a základným prístupom pôvodného návrhu Komisie. 3.2 Dohoda v štádiu prijímania pozície Rady Pozícia Rady je výsledkom intenzívnych medziinštitucionálnych rokovaní, ktoré nasledovali po tom, čo Európsky parlament zaujal pozíciu v prvom čítaní, ktoré sa konalo 16. decembra 2010. Neformálne a technické stretnutia umožnili dospieť ku kompromisom v prípade rôznych nevyriešených otázok. V nadväznosti na tieto rokovania dospel Coreper 15. apríla 2011 v súvislosti s týmto textom k dohode. Predsedníčka výboru Európskeho parlamentu CULT, pani Doris Pack, poslala maďarskému predsedníctvu 9. mája 2011 list, v ktorom potvrdzuje, že ak Rada prijme znenie schválené Coreper-om (zrevidované z jazykovo-právneho hľadiska) ako svoju pozíciu v prvom čítaní, odporučí výboru CULT a neskôr Parlamentu ako celku počas plenárneho zasadania, aby prijali pozíciu Rady bez zmien a doplnení v druhom čítaní Parlamentu. Na základe uvedeného dospela Rada pre vzdelávanie, kultúru, mládež a šport 19. mája 2011 k politickej dohode. Uvedené tri inštitúcie dospeli k dohode v týchto hlavných troch bodoch rokovania: - V prvej fáze sa na značke „Európske dedičstvo“ môžu podieľať iba členské štáty. Pri prvom vyhodnocovaní programu sa preskúma vhodnosť rozšírenia jej geografickej pôsobnosti. - Výber pamiatok sa uskutoční každé dva roky, aby sa zabránilo prudkému nárastu počtu pamiatok so značkou, ktorý by mohol poškodiť celkovú kvalitu a prestíž novej značky. - Bude možné sústrediť niekoľko pamiatok v tom istom členskom štáte okolo špecifickej témy a podať v tejto súvislosti jednu spoločnú žiadosť („národné tematické pamiatky“). - „Nadnárodné pamiatky“ sa budú rátať do kvóty toho členského štátu, ktorý inicioval žiadosť, len aby sa predišlo ďalším ťažkostiam v súvislosti s riadením a odrádzaniu členských štátov od účasti na týchto pamiatkach. - Nadnárodné ustanovenia, ktoré sa budú uplatňovať najmä na pamiatky, ktoré už získali značku v rámci predošlej medzivládnej iniciatívy, boli v znení zachované. Boli však zjednodušené a jasnejšie sa uviedlo, že počas tohto obdobia sa budú pamiatky posudzovať na základe kritérií novej iniciatívy a bude sa pri nich postupovať rovnako, ako pri ostatných pamiatkach. 4. ZÁVER Komisia plne podporuje výsledky medziinštitucionálnych rokovaní, a preto môže prijať pozíciu Rady v prvom čítaní.